মহানগর ওয়েবডেস্ক: সাঁতরাগাছির পর এবার হাওড়ার শালিমার স্টেশন৷ ভেঙে পড়ল নির্মীয়মান কংক্রিটের শেড৷ শেড ভেঙে পড়ায় ছিঁড়ে যায় ওভারহেডের তার৷ দুর্ঘটনায় প্রাণ হারিয়েছেন ১ জন শ্রমিক৷ বেশ কয়েকজন আহত হয়েছে বলে খবর৷ শালিমার স্টেশনে ভেঙে পড়ল নির্মীয়মান কংক্রিটের শেড৷ হঠাতই হুড়মুড়িয়ে শেডটি ভেঙে পড়ে৷ ছিঁড়ে যায় ওভারহেডের তার৷ সেইসময় সেখানে কাজ করছিলেন বেশ কয়েকজন শ্রমিক৷ দুর্ঘটনায় মৃত্যু হয়েছে একজনের৷ মৃতের নাম দুখা পাসওয়ান৷ আহত হয়েছেন বেশ কয়েকজন৷ গুরুতর আহতদের হাওড়া জেলা হাসপাতালে ভর্তি করা হয়েছে৷ দুর্ঘটনার খবর পেয়ে ঘটনাস্থলে পৌঁছয় রেল পুলিশ ও রেলের আধিকারিকরা৷ শালিমারে স্টেশনে শেড তৈরির কাজ করছিল ঠিকাদার সংস্থা ইরকন।
শালিমার স্টেশনে হুড়মুড়িয়ে ভেঙে পড়ল কংক্রীটের শেড, প্রাণ হারালেন ১ শ্রমিক